Predkladacia správa

	Vláda SR prerokovala dňa 27. septembra 2000 materiál „Návrh modelu transformácie elektoroenergetiky SR a spôsob privatizácie časti majetku podnikov elektroenergetiky.“ Uznesením č. 758/2000 k tomuto materiálu, uložila ministrovi hospodárstva a ministerke pre správu a privatizáciu národného majetku, bod C.2: predložiť na rokovanie vlády SR „Zámer a postup privatizácie Západoslovenských energetických závodov, š.p., Stredoslovenských energetických závodov, š.p. a Východoslovenských energetických závodov, š.p.“ do 15. novembra 2000.

	Z dôvodu časového sklzu bol na rokovanie vlády SR predložený „Zámer a postup privatizácie VSE, š.p.“. Predseda vlády SR bol zároveň požiadaný MH SR o zmenu termínu úlohy pre ZSE, š.p. Bratislava a SSE, š.p. Žilina. Predseda vlády SR listom č. 2547/00-S vyhovel žiadosti MH SR a zmenil termín na 31. 01. 2001.
	
Materiál zohľadňuje aj uznesenie vlády SR č. 100/200 bod B.1, ktoré požaduje v koncepčných materiáloch uvádzať aj dopad na zamestnanosť a uznesenie vlády SR č. 851/2000 k návrhu koncepcie privatizácie štátu na ďalšie obdobie a vyhodnotenie zoznamu pasportizácie majetku štátu.